Diari Oficial de la Generalitat Valenciana


Sumari del DOGV 6127, del 21-10-2009 (2009/11826)

RESOLUCIÓ de 15 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria d'Immigració i Ciutadania i el Col·legi Oficial de Diplomats en Treball Social i Assistents Socials de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11624


Data del document
:   15-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Immigració i Ciutadania
    * treballador social
    * integració dels migrants
    * col·legi professional
    * cooperació administrativa
    * migrant

RESOLUCIÓ de 15 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria d'Immigració i Ciutadania i el Col·legi Oficial de Diplomats en Treball Social i Assistents Socials de València. [2009/11875]  
La Conselleria d'Immigració i Ciutadania i el. Col·legi Oficial de Diplomats en Treball Social i Assistents Socials de València han subscrit, després de la tramitació prèvia reglamentària, el 7 d'octubre de 2009, un conveni marc de col·laboració.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 1950/2009, i que figura com a annex d'esta resolució.  
València, 15 d'octubre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la Conselleria d'Immigració i Ciutadania de la Generalitat Valenciana i el Col·legi Oficial de Diplomats en Treball Social i Assistents Socials de València  
València, 7 d'octubre de 2009  
Reunits  
D'una part, Rafael Blasco Castany, conseller d'Immigració i Ciutadania de la Generalitat Valenciana, nomenat per Decret 8/2007, de 28 de juny, del president de la Generalitat, trobant-se autoritzat per a la firma d'este Conveni per acord del Consell de data 15 de maig de 2009.  
I, d'una altra part, Josefa Gómez Moya, amb DNI 80481816A, en qualitat de presidenta del Col·legi Oficial de Diplomats en Treball Social i Assistents Socials de València amb NIF D0418377A i inscrit amb el número 49 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana  
Els intervinents, actuant en l'exercici dels seus respectius càrrecs i en la representació que ostenten i reconeixent-se recíprocament capacitat legal suficient per a formalitzar el present acord marc de col·laboració acorden subscriure'l, obligant-se en els termes que conté, i, a l'efecte,   
Manifesten  
I. Que la Generalitat té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això, es tendix a establir els mitjans idonis i necessaris que coadjuven a aconseguir una adequada integració social.  
II. La Generalitat, d'acord amb el que establix l'article 49 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, així com la protecció i l'ajuda d'immigrants.  
III. Que la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, disposa en l'article 4 que entre els fins de la integració, s'establix la plena incorporació de les persones immigrants al desenrotllament cultural, laboral, institucional i polític de la societat civil valenciana, contribuint així a l'eradicació de qualsevol classe de racisme o xenofòbia. Així mateix en l'article 5 de l'esmentada llei, disposa que entre els mitjans econòmics que s'instrumenten per a la consecució dels fins anteriors, s'establix que el Consell inclourà, en el Projecte de Llei de Pressupostos de la Generalitat, una partida específica destinada a la integració de les persones immigrants conforme a l'àmbit d'actuació en què siga competent.   
IV. Que la Llei 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, en l'article 13 inclou entre els servicis socials especialitzats aquells que es dirigixen a sectors de la població que, pel seu país d'origen requerixen un tipus d'atenció més específica en l'àmbit tècnic i professional que la prestada pels Servicis Socials Generals.  
V. Que l'objectiu central del Pla director d'Immigració i Convivència 2008-2011 és promoure la integració de les persones immigrants en la Comunitat Valenciana. Per a això el pla s'assenta sobre 31 objectius estratègics distribuïts en les 10 àrees d'actuació del pla. Este pla director fomenta la integració de les persones immigrants en la societat per mitjà del reconeixement de drets i obligacions i l'establiment de condicions perquè eixos drets i obligacions siguen efectius.   
VI. La Conselleria d'Immigració i Ciutadania, d'acord amb el que establix el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, té assignades les competències en matèria d'immigració, participació ciutadana i cooperació al desenrotllament, sent el màxim òrgan encarregat de la direcció i execució de la política del Consell en les dites matèries, d'acord amb el que establix el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania.  
VII. Que el Col·legi Oficial de Diplomats en Treball Social i Assistents Socials de València, és una corporació de dret públic emparada per la llei i reconeguda per l'Estat, amb personalitat jurídica pròpia i plena capacitat per al compliment dels seus fins.  
VIII. Que l'oportunitat i la conveniència de subscriure el present conveni es fonamenta en la necessitat de recolzar la participació del Col·legi Oficial de Diplomats en Treball Social i Assistents Socials de València, en les actuacions d'interés social que afavorisquen la integració de la població immigrant en l'àmbit de la Comunitat Valenciana.  
En virtut de tot el que s'ha exposat, les parts intervinents firmen este acord marc de col·laboració que es durà a terme d'acord amb les següents  
Clàusules  
Primera. Objecte  
El present acord marc de col·laboració entre la Conselleria d'Immigració i Ciutadania i el Col·legi Oficial de Diplomats en Treball Social i Assistents Socials de València té com a objecte establir els termes de col·laboració entre ambdós per a la realització d'actuacions tendents a la integració social dels immigrants, a fi d'augmentar la sensibilització social davant d'este col·lectiu, i el foment de la participació, tant a nivell individual com per mitjà d'entitats socials, en l'àmbit sociocultural, corregint les possibles situacions d'exclusió dels immigrants.  
Segona. Àmbit d'aplicació del conveni marc  
Els àmbits de col·laboració entre la Conselleria d'Immigració i Ciutadania i el Col·legi Oficial de Diplomats en Treball Social i Assistents Socials de València, que es duran a terme i concretaran posteriorment, són, entre altres, els següents:  
- Implementació del Programa Voluntari de Comprensió de la Societat Valenciana "Escola d'Acollida" impulsat per la Conselleria d'Immigració i Ciutadania a través de la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana;  
- Elaboració del material d'este programa;  
- Promoció entre els seus membres col·legiats d'accions de voluntariat consistent a donar a conéixer el contingut d'este programa.  
Tercera. Programes, projectes i accions  
El Col·legi Oficial de Diplomats en Treball Social i Assistents Socials de València en la participació dels programes, projectes i accions d'integració social dels immigrants en què intervinga, durà a terme les seues actuacions assumint els principis, objectius i obligacions que es deriven de la normativa aplicable a la matèria  
Quarta. Desenrotllament del conveni marc  
La Conselleria d'Immigració i Ciutadania podrà contribuir al finançament d'aquelles activitats del Col·legi Oficial de Diplomats en Treball Social i Assistents Socials de València dirigides a la realització de les actuacions assenyalades en la clàusula anterior, d'acord amb les seues disponibilitats pressupostàries.   
La col·laboració financera de la Generalitat, a través de la Conselleria d'Immigració i Ciutadania, s'instrumentarà, si és el cas, per mitjà de convenis específics o resolucions nominatives del conseller d'Immigració i Ciutadania, en les quals s'especificaran i concretaran les aportacions financeres i les obligacions que per al Col·legi Oficial de Col·legi Oficial de Diplomats en Treball Social i Assistents Socials de València es deriven per la percepció de fons públics, d'acord amb la normativa reguladora de les subvencions públiques.   
Els compromisos financers anuals que es deriven, quedaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.  
Cinquena. Inclusió de la imatge gràfica  
En tots els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts.   
Sisena. Coordinació  
El Col·legi Oficial de Diplomats en Treball Social i Assistents Socials de València, conseqüent amb les polítiques que comporta la dinàmica de gestió per a possibilitar la inserció social de la població immigrant, realitzarà les actuacions descrites en el present instrument jurídic, en coordinació amb la Conselleria d'Immigració i Ciutadania.  
Setena. Comissió Mixta  
S'establix una comissió mixta de seguiment del present instrument, a fi de determinar el contingut dels projectes que s'han d'abordar en l'exercici corresponent. Esta comissió estarà integrada per dos representants de la Conselleria d'Immigració i Ciutadania i altres dos del Col·legi Oficial de Diplomats en Treball Social i Assistents Socials de València, que es reuniran, almenys, dos vegades a l'any.  
Huitena. Efectivitat i Vigència de l'acord  
El present acord tindrà una vigència d'un any comptador des de la firma, si bé es prorrogarà automàticament per anys successius si no hi ha denúncia de les parts, a través de la corresponent addenda, que ha de ser aprovada pel Consell.  
I perquè conste als efectes previstos firmen en dos exemplars el present conveni marc de col·laboració, en el lloc i la data indicats a l'inici del present document.  
El conseller d'Immigració i Ciutadania de la Generalitat Valenciana: Rafael Blasco Castany  
La presidenta del Col·legi Oficial de Diplomats en Treball Social i Assistents Socials de València: Josefa Gómez Moya.